Kerho 23.4.2014 klo 9.30 Laukkoskella

Asialistaa:

* Osallistujat liitteen 1 mukaiset.
* Piirin avoimet rannaltaongintakilpailut ma 2.6.2014 klo 10-14 Loviisassa (liite 2).
* Emme saaneet Toimintatonnia (liite 3).
* Syksyn reissu Rajaniemeen 1.-6.9.2014 tuettu loma. Matti saa Topilta tukihakemuksia, tuki haettava 1.5. mennessä jos ei saada jatkoaikaa.
* Kevätkauden viimeinen kerho on Laukkoskella 21.5. ja kevätkauden päättäjäiset Vermijärvellä 4.6. klo 10. Aimo Nurmi varmistaa Vermijärven kodan.
* Päätettiin toteuttaa tänä vuonna aurinkomäkeläisten ulkoilutus heinä- elokuun vaihteessa järjestämällä Aurinkomäessä yhteistilaisuus, jossa on mahdollisuus paistaa makkaraa, kahvitella, lauleskella ja ulkoilla ja johon voivat osallistua kaikki Aurinkomäessä asuvat ja yhdistyksen jäsenet. Luonnollisesti tämä vaatii palvelukeskuksen johdon ja aurinkomäkeläisten suostumuksen. Samalla voisimme tutustua palvelukeskukseen.
* Helatorstahippojen kutsut on lähetetty 14 yhdistykselle ja tapahtuman työnjako sovitaan kerhossa 7.5.
* Piirien yhteinen ”Ääneen elettyä”- konsertti järjestetään 5.10.2014 Lahdessa, ilmoitus on lehdessä, osallistujien kerääminen, maksut piirin kautta 🡪 7.5. kerhossa kerätään sitovat ilmoittautumiset. Meille on varattu 15 paikkaa Porvoon Eläkkeensaajien bussiin ja klo 14 näytäntöön. Jos osallistujia tulee enemmän, he menevät omilla autoillaan ja myöhempään näytäntöön. Hinta on 28e + bussimaksu arviolta 10e + mahdollinen kahvitusmaksu.
* Kuntohaaste lomakkeiden palautus 7.5. kerhossa, Jorman postilaatikkoonkin voi palauttaa.
* Seuraava Ikäinfo on pe 25.4. klo 12 Aurinkomäessä aiheena ”Kulttuuri ikäihmisen toimintakyvyn ylläpitäjänä”.
* Perinteinen työväenyhdistysten järjestämä vappulounas on tänä vuonna Halkian Työväentalolla 1.5. klo 14 alkaen.
* Tehtiin porukkakeno.
* Pelattiin pienimuotoista bingoa
* Seuraava kerho on Halkiassa 7.5. klo 10 ja hallitus sitä ennen klo 9.

Muistion vakuudeksi:

Matti Leivoja Jorma Laukka

Puheenjohtaja Sihteeri.